Springs-gruwelhuis: Ma is ongeletterd; ontken verkragtingDie ma tydens haar vorige hofverskyning. Foto: @POWER987News/Twitter ŉ 36-jarige vrou wat saam met haar man aangekla word van poging tot moord en kindermishandeling, kan nie lees of skryf nie, het die Springs-landdroshof Woensdag gehoor. Die werklose vrou, ŉ ma van vyf kinders, het Dinsdag voor landdros Bennita Oswell verskyn om aansoek te doen om borgtog. Haar prokureur, Isabella van Eck, het bevestig dat die vrou ongeletterd is. Die vrou staar aanklagte van kindermishandeling, poging tot moord, aanranding met die doel om ernstig te beseer en dwarsboming van die gereg in die gesig nadat sy haar kinders glo in haglike omstandighede aangehou en blootgestel het aan herhaaldelike mishandeling. Sy is verlede week in hegtenis geneem, ŉ maand ná haar man vir dieselfde beweerde misdade aangekeer is. Hy staar ŉ bykomende aanklag van haar verkragting in die gesig. Van Eck sê haar kliënt ontken nou dat haar man haar verkrag het. Van Eck het ook gesê haar kliënt is van mening dat die polisie haar geïntimideer het tydens die ondersoek. Ao Rudi Jansen, die ondersoekbeampte, het dit ontken. Hy het gesê sy het onbesorg jeens haar kinders voorgekom. Die vrou het in ŉ karavaan by haar skoonouers gebly toe sy in hegtenis geneem is. Sy het aanvanklik haar samewerking vir die polisie gegee, maar haar houding het verander toe sy van haar suster na haar man se familie geskuif het, het Jansen bygevoeg. Die egpaar se name word nie bekend gemaak nie om die identiteit van hul kinders te beskerm. Die hofverrigtinge duur Woensdag voort. Lees ook: Springs-gruwelhuis: Ma doen aansoek om borg Springs-gruwelhuis: Ma weier glo om teen man te getuig Springs-gruwelhuis: Ma ook vasSprings-gruwelhuis: Pa vlugtig in hofSprings-gruwelhuis: Kinders ondergaan IK-toetseSprings-gruwelhuis: Pa uit hospitaal ontslaanSprings-gruwelhuis: Pa sny glo polse in aanhoudingSprings-gruwelhuis: Applous toe hof nee sê vir borgtogSprings-gruwelhuis: Hof hoor ma rand ook kinders aanSprings-gruwelhuis: Skokgetuienis oor martelingSprings-gruwelhuis: Pa vra borgtog voor volgepakte hofSprings-gruwelhuis: Pa weer in hofSprings-gruwelhuis: Kinders, ma vir berading gestuurSprings-gruwelhuis: Pa in hof